b'\n_START_ARTICLE_\nPamayanang pantao\n_START_PARAGRAPH_\nSa heograpiya, estadistika at arkeolohiya, ang isang pamayanan, lokalidad o tinitirhang pook ay isang komunidad kung saang nakatira ang mga tao. Ang pagkamasalimuot ng isang pamayanan ay maaaring mula sa isang maliit na bilang ng mga t\xc3\xa1hanang magkasamang nakapangkat hanggang sa pinakamalaking mga lungsod kasama ang nakapalibot na mga urbanisadong lugar. Maaaring kinabibilangan ng mga pamayanan ang mga maliit na nayon (hamlets), nayon, bayan, at lungsod. Ang isang pamayanan ay mayroon katangiang pangkasaysayan tulad ng petsa o panahon kung kailang unang tinirhan ito, o unang tinirhan ng tiyak na mga tao._NEWLINE_Sa larangan ng geospatial predictive modeling, ang mga pamayanan ay "isang lungsod, bayan, nayon o ibang pinag-samang mga gusali kung saang nakatira at nagtatrabaho ang mga tao."_NEWLINE_Karaniwang kinabibilangan ng isang pamayanan ang mga itinayong pasilidad tulad ng mga daan, mga bakod, mga sistemang kapatagan, mga hangganang pampang at estero, mga danaw, mga liwasan at kakahuyan, mulino at gilingang tubig, mga bahay ng panginoon, mga bambang at simbahan.'